el el el el el el el el el el el el el el el el el el el el el el el el el el el el el el el el en el el el el el el el el el el en el el el el el el el el el el el el el el el el el el el el el el el el el el el en el en el el el el el en el en en en el en en el en el el el el el el en en en el el el el el el el el el en en en en el el el el el el el el el el el el el el
Ο Μαρκ Μαζάουερ (αγγλ. Mark Mazower) (γενν. Λονδίνο 1958) είναι Βρετανός ιστορικός και δημοσιογράφος. Τα ενδιαφέροντά του επικεντρώνονται στην Ελλάδα, στα Βαλκάνια και πιο γενικά, στην Ευρώπη του 20ού αιώνα. Είναι καθηγητής ιστορίας στο Πανεπιστήμιο Κολούμπια της Νέας Υόρκης.
Πανεπιστήμιο της Οξφόρδης (έως 1981)[4]
Πανεπιστήμιο Τζονς Χόπκινς (έως 1983)[4]
Ο Μαζάουερ σπούδασε κλασική φιλολογία και φιλοσοφία στο Πανεπιστήμιο της Οξφόρδης και διεθνείς σχέσεις στο Πανεπιστήμιο Τζονς Χόπκινς της Βαλτιμόρης, απ' όπου αποφοίτησε το 1981 και το 1983 αντίστοιχα. Έκανε τη διδακτορική του διατριβή στο Πανεπιστήμιο της Οξφόρδης (1988). Διετέλεσε Καθηγητής Ιστορίας στο Πανεπιστήμιο του Μπίρκμπεκ του Λονδίνου, στο Πανεπιστήμιο του Σάσσεξ και στο Πανεπιστήμιο Πρίνστον. Σήμερα είναι καθηγητής ιστορίας στο Πανεπιστήμιο Κολούμπια της Νέας Υόρκης.
Από το 2002 αρθρογραφεί σε διάφορες εφημερίδες και γράφει άρθρα και σχολιασμό πάνω στις διεθνείς σχέσεις και σε κριτικές βιβλίων για τους Financial Times και τον The Independent.
Είναι μέλος της επιτροπής της Ευρωπαϊκής Ένωσης Ιστορικών Εκπαιδευτών (European Association of History Educators, EUROCLIO).
Στις 23 Σεπτεμβρίου 2021 πολιτογραφήθηκε τιμητικά ως Έλληνας πολίτης καθώς «μέσω της επιστημονικής ενασχόλησής του με την σύγχρονη ελληνική ιστορία έχει συμβάλει στην ανάδειξη της ιστορικά διαμορφωμένης ταυτότητας του ελληνικού λαού και στην προβολή της χώρας, της μακράς ιστορίας της και του πολιτισμού της στο διεθνές ευρύ κοινό».[6]
Η πολιτογράφιση πραγματοποιήθηκε στις 28 Ιανουαρίου 2022 στην Αθήνα από τον Υπουργό Εσωτερικών Μάκη Βορίδη.[7]
Ο Μαζάουερ έχει γράψει εκτενή έργα για την ελληνική και βαλκανική ιστορία. Το βιβλίο του Τα Βαλκάνια κέρδισε το βραβείο Wolfson History Prize και το βιβλίο Inside Hitler's Greece: The Experience of Occupation, 1941–44, κέρδισε το βραβείο Longman History Today ως Βιβλίο της Χρονιάς. Το βιβλίο Salonica, City of Ghosts: Christians, Muslims and Jews 1430–1950 κέρδισε το βραβείο Runciman Prize και το βραβείο Duff Cooper ενώ ήταν επίσης υποψήφιο για το βραβείο Hessell-Tiltman.
Επιπλέον, ο Μαζάουερ ενδιαφέρεται και για την ευρωπαϊκή ιστορία του 20ού αιώνα. Το βιβλίο του Dark Continent: Europe's 20th century υποστήριξε ότι ο θρίαμβος της δημοκρατίας στην Ευρώπη δεν ήταν αναπόφευκτος αλλά περισσότερο ήταν αποτέλεσμα τύχης από την πλευρά των πολιτών και των πολιτικών αρχηγών.
Στο βιβλίο Hitler's Empire: Nazi Rule in Occupied Europe, ο Μαζάουερ έκανε μια σύγκριση της ναζιστικής κατοχής της Γερμανίας σε διάφορες ευρωπαϊκές χώρες.
Ένα από τα πιο πρόσφατα βιβλία του Μαζάουερ, το No Enchanted Palace, δημοσιεύτηκε το 2009. Αφηγείται την ιστορία των Ηνωμένων Εθνών και τους στενούς δεσμούς τους με την αποικιοκρατία. Στην δημοσίευσή του το 2012 με τον τίτλο Governing the World, αυτή η αφήγηση πηγαίνει ένα βήμα παραπέρα και αξιολογεί γενικά την ιστορία των διεθνών οργανισμών, ξεκινώντας από την αρχή του 19ου αιώνα.
Το έργο του Μαζάουερ ερευνά ιδιαίτερα τα περί της ελληνικής ιστορίας της νεότερης εποχής, της ιστορίας των Βαλκανίων και της ιστορίας του εθνικοσοσιαλιστικού κράτους στην Ευρώπη και των ιδεολογιών στον 20ο αιώνα. Τα βιβλία του έχουν μεταφραστεί σε αρκετές γλώσσες. Έγινε ιδιαίτερα γνωστός με το βιβλίο του Σκοτεινή ήπειρος.
Greece and the inter-war economic Crisis. Clarendon Press, 1991 (πρώτη έκδοση 1989), Βραβείο Ράνσιμαν Ελληνοαγγλικού συνδέσμου 1992.[8]
Η Ελλάδα και η οικονομική κρίση του μεσοπολέμου. Μορφωτικό Ίδρυμα Εθνικής Τραπέζης 2002.
Inside Hitler's Greece. The Experience of Occupation 1941-44. (Yale UP, 1993)[8]
Στην Ελλάδα του Χίτλερ. Η εμπειρία της κατοχής. Εκδόσεις Αλεξάνδρεια 1994.
The dark Continent. Europe’s twentieth Century. (Knopf, 1998)
Σκοτεινή ήπειρος. Ο ευρωπαϊκός 20ος αιώνας. Εκδόσεις Αλεξάνδρεια 2001.
The Balkans. (Weidenfeld and Nicolson, 2000) από την σειρά βιβλίων "Universal History", επανεκτύπωση ως The Balkans: From the End of Byzantium to the Present Day (Phoenix, 2002)
Τα Βαλκάνια, Εκδόσεις Πατάκης 2002.
Salonica. City of Ghosts. Christians, Muslims and Jews 1430-1950. Λονδίνο 2004, Βραβείο Ράνσιμαν Ελληνοαγγλικού συνδέσμου 2005 (HarperCollins, 2004)[9]
Θεσσαλονίκη. Πόλη των φαντασμάτων. Εκδόσεις Αλεξάνδρεια 2006.
Hitler's Empire. Nazi Rule in occupied Europe. Λονδίνο 2008.
Η Αυτοκρατορία του Χίτλερ. Ναζιστική εξουσία στην κατοχική Ευρώπη, Εκδόσεις Αλεξάνδρεια 2009
Networks of Power in modern Greece. (C Hurst & Co Publishers Ltd, Λονδίνο 2008)
No Enchanted Palace: The End of Empire and the Ideological Origins of the United Nations (Princeton University Press, Princeton and Oxford 2009)
Governing the World: The History of an Idea (Penguin Group, 13 September 2012)
The Policing of Politics in the twentieth Century. Historical Perspectives. (Berghahn, 1997)
After the War was over. Reconstructing the State, Family and the Law in Greece, 1943-1960. (Princeton UP, 2000)
Μετά τον πόλεμο. Η ανασυγκρότηση της οικογένειας του έθνους και του κράτους στην Ελλάδα. Εκδόσεις Αλεξάνδρεια 2003.
Ideologies and national Identities. The Case of twentieth-century Southeastern Europe. (Central European University Press 2003, Βουδαπέστη 2004).
2013 Βραβείο Hessell-Tiltman, για το βιβλίο Governing the World
↑ 1,0 1,1 Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: Gemeinsame Normdatei. Ανακτήθηκε στις 5  Μαΐου 2014.
↑ Εθνική Βιβλιοθήκη της Γαλλίας: (Γαλλικά) καθιερωμένοι όροι της Εθνικής Βιβλιοθήκης της Γαλλίας. data .bnf .fr /ark: /12148 /cb12337674g. Ανακτήθηκε στις 10  Οκτωβρίου 2015.
↑ Czech National Authority Database. jo20191023190. Ανακτήθηκε στις 1  Μαρτίου 2022.
↑ 4,0 4,1 4,2 web .archive .org /web /20131002120356 /http: //history .columbia .edu /faculty /Mazower .html.
↑ news .columbia .edu /news /prof-mark-mazower-unearths-his-own-familys-history.
↑ Πουρνάρα, Μαργαρίτα. «Και επισήμως Έλληνας ο Μαζάουερ | Η ΚΑΘΗΜΕΡΙΝΗ». www.kathimerini.gr. Ανακτήθηκε στις 29 Ιανουαρίου 2022.
↑ 8,0 8,1 Βιογραφικό στις εκδόσεις "Αλεξάνδρεια", ανακτήθηκε 23 Γενάρη 2009
↑ Ιστότοπος Βραβείου Runciman Αρχειοθετήθηκε 2008-08-28 στο Wayback Machine., ανακτήθηκε 23 Ιανουαρίου 2009
Ιστοσελίδα στο Πανεπιστήμιο Κολούμπια
Ο «Λαός» δεν υπάρχει...[νεκρός σύνδεσμος], συνέντευξη στη Μικέλα Χαρτουλιάρη, Τα Νέα 22 Ιανουαρίου 2000.
Η πόλη που όλοι ήθελαν για πατρίδα[νεκρός σύνδεσμος], συνέντευξη στο Νίκο Βατόπουλο, Καθημερινή 5 Ιανουαρίου 2007.
Η Θεσσαλονίκη και τα κενά του χρόνου, συνέντευξη στον Αναστάση Βιστωνίτη, Το Βήμα 14 Ιανουαρίου 2007.
Ethnicity and War in the Balkans- a short article by Mazower Αρχειοθετήθηκε 2012-12-24 at Archive.is